Plaasmoorde!!!!! Farm Murders!!!!! - Page 370 - Stormfront
Page 370 of 673 « First < 270 320 356 357 358 359 360 361 362 363 364 365 366 367 368 369 370 371 372 373 374 375 376 377 378 379 380 381 382 383 384 420 470 > Last »
01-28-2009, 03:07 AM #3691
Rowers skiet man in sy huis dood
NELSPRUIT - ‘n Man is in sy huis doodgeskiet en ‘n familielid gewond tydens ‘n inbraak gedurende die middernagtelike ure.
Mnr. Christiaan Pretorius het op die toneel beswyk aan sy wonde nadat twee onbeken-de mans Maandagoggend ongeveer 01:00 by sy huis in Bosloeriestraat, West Acres, ingebreek en hom in die gang doodgeskiet het. Volgens mnr. Jan Pretorius, het sy oom en tannie al geslaap en het hy op ‘n rusbank in die sitkamer gelê en televisie kyk toe hy skielik bewegende skaduwees opgemerk het in die huis.
Hy het dadelik ondersoek gaan instel en twee verdagtes met mussies aan in die huis betrap. Albei inbrekers was gewapen en Pretorius het na sy oom se kamer gehard-loop en ‘n waarskuwend geroep dat daar "moeilikheid in die huis was." Pretorius sr. het sy neef eenkant toe gedruk en uit die kamer gehardloop. Skote het geklap en hy het inmekaargesak met nek- en borswonde.
Sy neef het na die badkamer probeer vlug toe hy van agter geskiet en in die regterheup gewond is. Die verdagtes het te voet gevlug sonder om enigiets te steel. ‘n Huisvriend is gekontak en hy het Hi-Tech Sekuriteit Nelspruit in kennis gestel. Die polisie en honde-eenheid was ook vinnig op die toneel met ADT Sekuriteit wat bystand verleen het. Paramedici het Pretorius sr. as dood gesertifiseer op die toneel. Daar is drie 9mm-patroondoppies op die toneel opgetel.
"Hierdie is vermoedelik dieselfde groep wat vir ‘n vlaag huisrowe verantwoordelik is die afgelope tyd en verlede Donderdag het verdagtes ook by ‘n huis in Villa Solerne daar naby ingebreek, maar die huiseienaar het hulle verras en hulle het op hom geskiet. Hy is gelukkig nie getref nie," het mnr. Dick Strydom van Hi-Tech gesê. Mnr. Johnny Kerswill van Hi-Tech waarsku die publiek dat indien ‘n alarm afgaan, hul nie self ondersoek moet instel nie, maar die polisie of sekuriteitsmaatskappy moet kontak.
"Die sindikate wat nou by huise inbreek terwyl die eienaars daar is, is beslis gewapen en dit volg tendense van Gauteng af." Hy het verder gewaarsku dat daar ‘n buffersone soos ‘n hek tussen die slaap- en leefkamers moet wees. Insp. Dawie Pretorius, Nelspruit-polisiewoordvoerder, het gesê ‘n moord- en poging tot moordsaak is geopen. "Dit blyk na ons ondersoek dat hulle toegang tot die huis verkry het deur die elektriese heining te knip en deur ‘n kombuisvenster te breek."
01-28-2009, 03:08 AM #3692
Hawelose blankes aan die toeneem
LYDENBURG - Verarmde blanke gesinne met geen heenkome nie, is besig om ernstige afmetings aan te neem.
'n Plaaslike onafhanklike welsynsorgani-sasie onderhandel nou om grond by die stadsraad te kry waar mense in nood tydelik gevestig kan word.
Die Lelieprojek, 'n artikel 21-organisasie geregistreer as African Lily Projects, probeer nou inderhaas blyplek vir gesinne skep wat werklik in die nood is.
Me. Elaine van Staden van die projek hoop om voor die einde van die maand noodgrond te kry waarop tydelike strukture vir hierdie mense opgerig kan word. Daar word met die stadsraad gepraat. Sy is ook op die uitkyk vir Wendy- en park-tipe huise, ou karavane en skeepshouers wat as onderdak kan dien. Kosskenkings is ook van uiterste belang. Iemand sal binne dae iets soos 'n sopkom-buis moet begin om die ernstige kosnood aan te spreek.
Me. Annetjie Fensham van die Christelike Maatskaplike Raad sê sy bekommer haar oor sowat 100 mense wat in groot nood verkeer. Kos is veral belangrik, maar sy glo dat kospakkies eerder aan huishoudings gegee moet word as om 'n sopkombuis te stig.
Me. Elna Maritz van die Ondersteunings-raad sê sy het sowat 15 blanke gesinne wat in ernstige nood verkeer, maar daar is ook talle Kleurlingesinne met dieselfde lot. Die onlangse afleggings in die mynbedryf het ongetwyfeld 'n groot bydrae tot die probleem gelewer.
Van Staden van die Lelieprojek hoop om later 'n meer permanente plan soos die regering se hop-behuising hier op Lydenburg te vestig. Ook gesinne met 'n beperkte inkomste kan dan hierby ingesluit word. Sy het reeds 'n naamlys van oor die 100 gesinne wat sukkel.
Van Staden sê vir die huidige is dit veral enkelmoeders waaroor sy haar bekommerd. Daar is gevalle van dogters so jonk as 14 wat onder haglike toestande by mans intrek net om te oorleef. Sy weet ook van heelwat kinders wat om verskeie redes, maar meestal geld, hierdie jaar nog nie skool toe is nie.
Nog 'n uitgebreide gesin van 16 van wie sommige gestremd is, moet teen die einde van die maand uit hulle huurhuis in Potgieterstraat wees. Die enkele broodwinners soos die pa en seuns sit nou sonder werk. So sit gesinne ook in triestige toestande in private karavaanparke waar hulle nou moet uit omdat hulle selfs hierdie verblyf nie meer sonder 'n inkomste kan bekostig nie.
Elaine van Staden van die Lelieprojek kan geskakel word by 076-317-3365.
01-28-2009, 09:37 AM #3693
Krugersdorp - The case of the boy who allegedly killed a fellow pupil with a sword was on Wednesday transferred to the Johannesburg High Court for trial.
Dressed in a blue T-shirt, Morne Harmse, 18, appeared briefly before Magistrate Keith Page in the Krugersdorp Regional Court.
The trial was scheduled to run from April 14 to May 6.
Harmse faces charges of murder and three counts of attempted murder.
On August 18 Harmse, brandishing a samurai sword and wearing a mask, allegedly killed 16-year-old Jacques Pretorius at the Nic Diederichs Technical High School in Krugersdorp. He also allegedly stabbed and injured another boy and two gardeners.
The state has lined up 55 witnesses to testify against Harmse.
01-28-2009, 03:38 PM #3694
2 dood, verskeie beseer in Kraaifontein-skietery
Altesame twee mense is dood en minstens twee ernstig gewond nadat vermeende gewapende rowers en lede van die Kraaifontein se polisie en Boland-sekuriteit Woensdagoggend in ’n skietgeveg betrokke was.
Die oggend se gebeure het met ’n poging tot roof by die SuperSpar in Kraaifontein begin.
Lede van die polisie en Boland-sekuriteit het die vermeende rowers agternagesit toe hulle die toneel in ’n blou Mazda-motor verlaat het.
Die Kraaifontein se polisie het die Mazda vanaf die parkeerterrein agtervolg. Dieselfde Mazda was glo gister by ’n gewapende roof betrokke.
’n Bakkie, glo ook betrokke by vandag se rooftog, het naby Brigton-straat voor die polisie ingedraai en daarna ’n ander rigting as die Mazda ingeslaan.
Die bakkie is deur lede van Boland-sekuriteit agternagesit. Die vermeende rowers het in Breërstraat -Noord uit die bakkie gespring en mnr. Hennie Jakobs, hoof van Boland-sekuriteit, beveel om te stop of hulle skiet.
’n Skietgeveg het by die voetbrug losgebars en twee mans is noodlottig gewond en minstens twee is beseer.
In die ander voorval is die Mazda tot by die Kraaifontein-sportgronde agtervolg, waar daar nóg ’n skietery was. ’n Polisieman is tydens dié voorval in die nek gewond en per helikopter na die Durbanville MediClinic gebring.
Die polisie het ’n AK47 -aanvalsgeweer by die voetbrug, asook ’n sportsak met ’n onbekende aantal AK47-aanvalsgewere naby die Kraaifontein-sportgronde gevind.
01-28-2009, 03:39 PM #3695
Man word ondervra ná Kuilsrivier-moord
’n Man (54) is Woensdag deur die polisie vir ondervraging ingeneem in verband met die moord op ’n 64-jarige vrou in Kuilsrivier.
Luidens ’n verklaring deur die polisie het ’n huishulp Woensdagoggend omstreeks 09:50 by haar werkgewer se huis in Kerkstraat in Kuilsrivier opgedaag.
Toe niemand die deur vir haar oopmaak nie, het sy deur ’n venster geloer. Sy het ’n vreemde man binne die huis gewaar.
Die verdagte het uit die huis gevlug toe hy die huishulp gesien het en oor die buitemuur gespring.
Die polisie het later die liggaam van die 64-jarige vrou in die motorhuis aangetref. Haar hande en voete was vasgemaak en ’n swart sak was oor haar kop getrek.
01-29-2009, 03:43 AM #3696
'Julle het my man vermoor; skiet my ook'
Walkerville. – “Skiet my maar, dis reg so. Julle het my man vermoor en sonder hom kan ek nie lewe nie.”
Dít was die woorde van mev. Jeanette Greig (64) aan die huisrowers wat haar man, David (65), Vrydagaand minute tevore doodgeskiet het.
“Hulle het gedreig om my te vermoor nadat David sy oë vir die laaste keer toegemaak het,” het sy gesê.
“Ek het net nie meer omgegee nie, want hulle het my liefdevolle, prettige en gasvrye lewensmaat van my af weggeneem.”
Mnr. Greig, ’n immigrant van Wallis wat in 1967 na Suid-Afrika gekom het, is op presies dieselfde plek dood waar sy ma, Hannah (72), in 1996 deur rowers doodgeskiet is. Beeld het gister berig oor dié boer van die Walkerville-omgewing en sy vrou wat in die slaapkamer van hulle plaashuis oorval is.
Volgens mev. Greig het sy wakker geword toe haar man haar skouer vryf en vir haar sê om nie bang te wees nie.
“Die gewapende man aan die voetenent van ons bed het daarop aangedring dat ek die kombuisdeur vir sy twee makkers oopsluit,” het sy gister gesê.
Sy is kombuis toe terwyl die mans buite mnr. Greig met nog ’n vuurwapen deur die slaapkamervenster aangehou het.
“David moes weggekom het, want skielik was hy op ons en verskeie skote, binne en van buite, is afgevuur tydens ’n worsteling om die vuurwapen,” het sy gesê.
Volgens mev. Greig het die moordenaar kil toegekyk toe haar man grond toe sak, voordat hy hom nogmaals koelbloedig geskiet het.
Sy is erg aangerand en met ’n stomp mes gesteek nadat die ander mans ook toegang tot die huis verkry het. ’n Harde hou teen haar oortrom het permanente gehoorverlies veroorsaak.
“Ek het geweet David is dood, maar is nie toegelaat om na hom toe te gaan nie,” het sy gesê.
Die mans het 45 minute later met slegs R1 200 gevlug en mev. Greig het by plaaswerkers gaan aanklop om hulp te ontbied.
“My pa sou nie wou hê dat hy as nog net ’n vermoorde boer beskou word nie. Ek dink dis sy wens dat sy wrede dood die boeregemeenskap aanpor om daadwerklik saam met die polisie teen hierdie misdaad te baklei,” het sy seun, David jr., gesê.
“Hy het, ondanks die moord op my ouma en die hoë misdaadsyfer, nooit daarvan gepraat om landuit te gaan nie. Hy het in hierdie land geglo.”
Buiten sy vrou en seun word Greig oorleef deur sy dogters, me. Alison Kirby en me. Sindy Hendrikz.
Sy begrafnisdiens is Vrydag om 11:00 by Doves in Braamfontein, Johannesburg.
01-29-2009, 03:45 AM #3697
Saak is op rol van 14 April af
Krugersdorp. – Die vermeende swaardmoordenaar van dié dorp het gister die akte van beskuldiging wat amptelik aan hom in die streekhof hiér bestel is, soos ’n perkamentrol opgerol en uitdrukkingloos sy vingers daaroor laat gly, terwyl hy geluister het hoe die landdros die aanklagte teen hom uitlees.
Mnr. Morné Harmse (nou 19), ’n voormalige leerling van HTS Nic Diederichs op dié dorp, staan tereg op aanklag van moord en drie van poging tot moord nadat hy glo op 18 Augustus verlede jaar ’n 16-jarige skoolmaat, Jacques Pretorius, met ’n swaard doodgekap het.
Landdros Keith Page het aan Harmse verduidelik dat sy moordverhoor na die Johannesburgse hooggeregshof verwys is en van 14 April tot 6 Mei op die hofrol geplaas is.
Die saak is in November na gister in die streekhof uitgestel nadat Harmse besluit het om nie om borgtog aansoek te doen nie.
Die staat het met sy laaste hofverskyning versoek dat die saak na die direkteur van openbare vervolging (DOV) vir ’n beslissing verwys word.
’n Sielkundige verslag wat in Oktober by die hof ingedien is, het bevind dat Harmse wél toerekenbaar was tydens die voorval en verhoor kan word.
Hy het 60 dae in die Sterkfontein- psigiatriese hospitaal deurgebring.
Harmse het op die dag van die aanval ’n masker van die heavy metal-groep Slipknot in sy skoolsak gedra en voor die aanvalle opgesit.
Die tingerige jongman het sy verskyning in ’n denimlangbroek gemaak.
Hy het ’n blou kortmou-T-hemp oor ’n swart langmou-katoenoortrekhemp aangetrek.
Sy gesig was skoon geskeer en sy langer hare met sy vorige hofverskyning het gister plek gemaak vir ’n opsigtelike korter borselkop-haarstyl.
Sy ouers, mnr. Machiel en mev. Liza Harmse, het netjies geklee in die voorste banke van die hofgalery gesit.
Mev. Adel Pretorius (34), die slagoffer se ma, was huiwerig om op dieselfde bank te gaan sit en het langs haar skoonsuster, me. Leonie Pretorius, stelling ingeneem.
Sy was oudergewoonte stil en teruggetrokke.
Harmse sal in die Johannesburgse gevangenis aangehou word totdat sy verhoor oor drie maande begin.
Mev. Harmse, geklee in ’n netjiese ligblou broekpak, het kort ná haar seun se verskyning trane wat oor haar wange geloop het, afgevee.
Sy het later haar gesig vir fotograwe buite die hof verberg.
Pretorius, die slagoffer se tante, tree as woordvoerder vir die familie op en het ná die hofverrigtinge gesê hulle glo die saak sal nou op dreef kom.
“Ons glo dinge sal nou begin gebeur.
“Ons is uiteindelik bly ’n datum is bepaal en die verhoor kan begin!”
01-29-2009, 03:47 AM #3698
Hoewe 175 ontaard in gruwelnes
’N Kleinhoewe – bekend as hoewe 175 – in die Kameeldrift-omgewing is vir inwoners van dié omgewing, noord van Pretoria, ’n sweer wat dreig om oop te bars.
Mnr. Nantes Kelder, hoof van gemeenskapsveiligheid by die burgerregte-organisasie AfriForum, sê dié kleinhoewe, waar ’n plakkerskamp die laaste paar jaar ontstaan het, is nie net ’n probleem vir die bure nie, maar ook vir die sowat 5 000 mense wat daarop woon.
Dié kleinhoewe is sowat 100 m van die Kameeldrift-polisiekantoor.
“Buiten dat misdaad rondom die plot handuit ruk met diefstalle wat aan die toeneem is en mense wat te bang is om hul wonings te verlaat, is daar ook gevare vir inwoners van hoewe 175,” sê Kelder.
“Plakkershutte staan teen mekaar en skep ’n gevaar vir die inwoners sou daar ’n brand uitbreek of enige ander noodsituasie ontstaan.
“Omliggende plotte word gebruik vir die storting van vullis en gebruik vir sanitêre behoeftes.”
Die meeste mense wat om die hoewe woon, was te bang om met Beeld te praat.
’n Inwoner sê hy is al jare lank in sy huis vasgekluister omdat dit al is waar hy veilig voel.
“Hulle (die inwoners van hoewe 175) het my totaal geruïneer,” sê hy.
“Hulle het alles gesteel. Hier is nie ’n stukkie yster of koper op my kleinhoewe oor nie. As hulle eendag wegtrek, sal ek maar kyk of daar iets te redde is.”
Die Kameeldrift-omgewing is verlede jaar deur misdade soos huisrooftogte, moorde en verkragtings geteister.
Volgens mnr. Mike Bolhuis, ’n spesialis-ondersoeker wat al jare in dié omgewing bly, is hoewe 175 die deurgangsplek vir misdadigers. Hulle werk van dié hoewe af en bêre ook hul gesteelde goedere daar.
Luidens ’n artikel op die webwerf van die Suidwes-Nokeng-grondeienaarsvereniging, www.nokeng-gev.co.za, is “hoewe 175 vir die gebied ’n ernstige probleem wat reeds te lank sloer”.
“Infrastruktuur soos water, riolering en krag skiet hopeloos te kort,” lui die artikel.
“Daar is gevare van gewelddadige konflik, ernstige siektes en brande.
“Wat die gemeenskap betref, word die grondwater besoedel en rommel hoop op. Ongewenste misdadige elemente het ook hul intrek geneem en teer op die ander plakkers en die gemeenskap.
“Dronkenskap, geraas, moord, diefstal, prostitusie en allerlei euwels begin ’n kopseer word. Daarby word die waarde van die aangrensende hoewes benadeel.”
Die Nokeng Tsa Taemane-munisipaliteit het hoewes 175 en 174 gekoop vir mense wat deur boere van naburige plase afgesit is, sê mnr. Phalane Motale, kommunikasiebestuurder van dié munisipaliteit.
“Die munisipaliteit het albei eiendomme bekom met die uitsluitlike doel om behoorlike skuiling en ander regeringsdienste en geriewe vir hulle te verskaf.
“Die munisipaliteit verskaf basiese dienste soos water en sanitasie aan alle informele nedersettings.”
Die munisipaliteit is volgens Motale bewus van die misdaad in die omgewing en werk voortdurend saam met die polisie.
Raad sal skuld kry vir diefstaleise
Die Nokeng Tsa Taemane-munisipaliteit sal verantwoordelik gehou word vir eise voortspruitend uit diefstalle op kleinhoewes rondom hoewe 175 in Kameeldrift.
Daarby moet dié munisipaliteit ’n veiligheidsmaatskappy aanstel om die inwoners om dié hoewe te beskerm én alle grensdrade tussen hoewe 175 en naburige kleinhoewes vervang en herstel.
Dit is van die eise wat AfriForum in ’n brief aan die munisipaliteit gestel het oor die probleme met dié kleinhoewe wat in ’n plakkerskamp ontaard het.
AfriForum wil die munisipaliteit by die openbare beskermer verkla nadat hulle nie vandeesweek op dié brief gereageer het nie.
Volgens die brief moet die munisipaliteit met gepaste voorstelle en oplossings vorendag kom vir probleme wat inwoners rondom hoewe 175 ervaar. Volgens mnr. Nantes Kelder, hoof van gemeenskapsveiligheid by AfriForum, kla mense in die omgewing daar word gereeld van hul persele af gesteel. “Sake word nie eens meer by die polisie aangemeld nie omdat klagtes nie ondersoek word nie,” lui die brief.
“Mense kan nie vrylik op hul eie persele rondloop nie, omdat hoewe 175 se inwoners hulle intimideer.”
Inwoners met wie Beeld gepraat het, het gesê geen polisiëring word op hoewe 175 gedoen nie. Dít ondanks sjebiens daar én gesteelde goedere wat al daar gekry is.
Kelder het in die brief vrae aan die Nokeng Tsa Taemane-munisipaliteit gestel, wat onder meer handel oor ’n bevel wat in 2005 in die Pretoriase hooggeregshof verkry is dat alternatiewe behuising vir die hoewe se inwoners gevind word.
Kelder wil ook weet of die hoewe vir sy inwoners veilig is.
Hoewe 175 het aan adv. Tobie van Wyk behoort. Ná sy dood etlike jare gelede het hy die kleinhoewe in ’n trust aan sy minderjarige dogter bemaak. Die werknemers wat in diens van Van Wyk was, het verblyf op die hoewe gehad.
Mettertyd het ander mense ook hul intrek geneem, aanvanklik in die huis en later ook in die stalle en ander buitegeboue.
Die hoeveelheid plakkers het net meer en meer geword.
Die Nokeng Tsa Taemane-munisipaliteit het die hoewe later volgens mnr. Phalane Motale, kommunikasiebestuurder, gekoop.
Dis verkeerd om alle skuld vir die misdaad in die Kameeldrift-omgewing, in die noorde van Pretoria, op hoewe 175 te pak.
Die meeste mense wat weens misdaad in dié omgewing gearresteer is, woon daarbuite, sê supt. Edwin Lelaka, stasiebevelvoerder van die Kameeldrift-polisiekantoor, volgens supt. Eugene Opperman, Gautengse polisiewoordvoerder.
“Die stasiebevelvoerder van die Kameeldrift-polisiekantoor het gesê sy lede is nie bang om op te tree teen enigiemand wat die wet oortree nie.
“Baie polisie-optredes, sommige op aandrang van die plaaslike leiers, is al in die verlede op dié kleinhoewe gehou en nog baie sal in die toekoms daar plaasvind,” sê Opperman.
01-29-2009, 03:48 AM #3699
Man sit 10 j. oor hy meisie verkrag
’n Meisie (15) het gister in trane vertel hoe sy die foto’s van haar verkragter by sy kop afgeskeur en “diep onder die grond begrawe het”.
Jacobus Stephanus (“Graaf”) Smith (61), ’n voormalige vriend van haar ma, is gister in die Pretoria-Noord-streekhof tot tien jaar tronkstraf gevonnis.
Luidens die klagstaat het hy kouse in die meisie se mond gedruk terwyl hy haar in Desember 2007 verkrag het.
Mnr. Donald du Plessis, Smith se regsverteenwoordiger, het bevestig sy kliënt het eergister skuld beken.
Mnr. Nico en mev. Dora-Ann Landman, met wie se suster Smith getroud was, het gesê dit is vir hulle die moeilikste om te begryp hoe “so ’n ou man so iets aan so ’n jong meisie kon doen”.
Die Landmans, wat evangelisasiewerk doen, was eintlik aan die einde van 2007 op pad na Limpopo toe “die Vader ’n bepaalde opdrag gegee het om Pretoria toe te gaan”.
Hulle het in dieselfde woonwapark as Smith beland – sowat 30 jaar sedert hulle hom laas gesien het.
Die slagoffer en haar ma het met die Landmans bevriend geraak en die meisie het hulle van die verkragting vertel.
“Ons het gesorg dat sy by die polisie uitkom,” het mev. Landman gesê.
Die meisie is in ’n Pretoria-kinderhuis.
01-29-2009, 03:49 AM #3700
Vrou (61) in Kuilsrivier vermoor
Kaapstad. - ’n Vrou (61) van Kuilsrivier is gisteroggend vermoor in haar motorhuis gevind met ’n swart sak oor haar kop.
Die polisie het mev. Isolda Hanekom omstreeks 09:50 in die motorhuis gekry.
Die polisie het kort daarna die gebied gefynkam en ’n verdagte (54) is in ’n hondehok in ’n erf daar naby vasgetrek.
Verskeie gesteelde artikels van die oorledene is in sy besit gekry. Dit sluit in ’n polshorlosie, ’n selfoon en ’n baadjie van die oorledene se man.
Volgens kapt. Isaac Van Niekerk, woordvoerder van die Kuilsrivier-polisie, het die huishulp, net bekend as Poppie, bekommerd geraak toe Hanekom nie geantwoord het nie nadat sy haar geroep het om by die huis in te gaan.
Hanekom se man, mnr. Toffie Hanekom, is gewoonlik reeds by die werk as die huishulp kom.
Volgens Van Niekerk het die huishulp deur die venster gekyk en ’n onbekende man in die huis opgemerk.
“Sy het vermoed hy is ’n inbreker en het hard begin skree.”
Die man het vermoedelik by die agterdeur uitgehardloop toe hy die haar hoor skree het.